六祖傳付偈頌 初祖 其七
作者：黄裳
朝代：宋

paragraphs: 如意珠，舍利子，建立法身無二理。
發明道果獨爲師，長養聖胎誰得旨。
六物名同實非異，微妙如來出塵計。
一念中含一點來，太無根種豈須猜。
誰尸五運催神化，忽見天花五葉開。
含萬類，貫三界，無無無有非私解。
法輪如我神氣精，塵世通他來去在。
九年轉了大還丹，世間無價人難買。